সেলিনা জেটলি
সেলিনা জেটলি (ইংরেজি: Celina Jaitly) (জন্ম: ২৪ নভেম্বর ১৯৮১) হলেন একজন ভারতীয় অভিনেত্রী; যিনি প্রধানত বলিউড এর ছায়াছবিতে অভিনয় করে থাকেন। সাবেক সৌন্দর্য রাণী এবং মডেল হিসেবে তাকে ২০০১ সালে ফেমিনা মিস ইন্ডিয়া ইউনিভার্স খেতাব দ্বারা সম্মানিত করা হয়। জেটলির বিরাট সাফল্য অর্জনের মধ্যে ছিল ছিল ২০০৩ সালের থ্রিলার চলচ্চিত্র জানশীন চলচ্চিত্রের অসাধারণ অভিনয়। এছাড়াও পরবর্তীকালে তার অভিনীত চলচ্চিত্র সিলসিলায়ে (২০০৫), নো এন্ট্রি (২০০৫), টম, ডিক, এন্ড হ্যারি (২০০৬) এবং গোলমাল রিটার্ন (২০০৮) সালে তার খ্যাতি বেড়ে যায়।